
Guvernul Ciolacu, susținut de PSD și PNL, vrea să cumpere „bunăvoinţa” giganţilor 
media Netflix și Disney, oferindu-le un „ajutor” de aproximativ 200 de milioane de euro, 
scrie ziare.com. Mai mult, potrivit sursei citate, această „donaţie” făcută din banii publici 
nu a fost făcută public. 


„Statul român dă 1 miliard de lei din banii dvs. către Netflix şi Disney casă facă filme în 
România. Practic, este o subvenție directă pentru un grup de interese care a făcut lobby ca 
să primească acești bani. Și aceiași politicieni, care dau acești bani, vă spun dumneavoastră 


că “avem deficit, inflaţie, trebuie să creștem taxele. 


Le-au crescut deja de trei ori, vor mai crește o dată anul viitor. De ce? Pentru că tot ei dau 
aceste cheltuieli, pe care ei le justifică “staţi să vedeţi, că dacă-i subvenţionăm noi pe 
prietenii noștri în dreapta și-n stânga, o să meargă bine, o să plătească ei taxe în viitor, 
cândva. Dar nu mai bine lasă miliardul ăla de lei în economie nouă, prin scăderi de taxe şi 


de impozite, ca noi să-l investim mai departe și să meargă economia acolo unde investim 


noi și apoi tot o să plătim taxe și impozite în locurile acelea, nu pentru filme Netflix și 
Disney?! Politicienii dau banii aceştia foarte uşor pentru că nu dau din banii loc. Ei dau din 


banii dumneavoastră”, a comentat fostul ministru al economiei, Claudiu Năsui. 


Ciolacu: și cu Dumnezeu și cu mamona 


Această „donaţie” este făcută, nu întâmplător, în preajma alegerilor europarlamentare și 


locale. 


Marcel Ciolacu a oferit acești bani unor companii cunoscute pentru „woke”-ismul lor și 


fervenţa cu care promovează valorile LGBT. 


Disney a intrat în atenţia publicului după ce, de câţiva ani, a promovat agresiv ideologia 
LGBT în rândurile copiilor. Filme de animaţie precum „Lightyear”, destinate copiilor, arată 
scene de lesbianism. Compania a lansat, în ultimii doi ani, două desene animate cu 


tematică satanică: în ambele, satana este prezentat în lumină pozitivă. 


În 2021, Disney a organizat un concert pentru copii, pentru a sărbători ziua LGBT. 


Evenimentul a fost prezentat de un travestit. 


Netflix este arhicunoscut pentru felul în care rescrie istoria. Documentarul despre regina 
Cleopatra a Egiptului a devenit cel mai prost din istoria televiziunii. Mai nou, l-au 


transformat în homosexual pe Alexandru cel Mare. 


"Toate acestea după ce Marcel Ciolacu şi Nicolae Ciucă au avut grijă să se prezinte ca mari 


credincioși, care sprijină Biserica Ortodoxă Română. 


